|  |  |  |  |
| --- | --- | --- | --- |
| V:\NFK_Logo.jpg |  | **ID**  | **D11493** |
| Versjon  | 3.00 |
| Gyldig fra | 27.09.2023 |
| Utarbeider | Øystein Bærø  |
| Godkjent | Henrik Schmidt |
|  | Side 1 av 4 |
| **Behandlingstilbud til prioriterte grupper b, c og e**  |  |

|  |
| --- |
| FormålEldre, langtidssyke og uføre i institusjon (gruppe c1), pasienter som mottar hjemmesykepleie (gruppe c2), personer med psykisk utviklingshemming (gruppe b) samt personer med rusproblematikk (gruppe e1) har etter kriteriene nedenfor, rett til et vederlagsfritt, regelmessig og oppsøkende tilbud i Den offentlige tannhelsetjenesten. Reglementet skal sikre at de som har rett til tilbudet faktisk får tilbudet. Rutinen omfatter kun tannbehandling. Transport dekkes etter gjeldende forskrift for Nordland fylkeskommune.  |
| OmfangDen offentlige tannhelsetjenesten i Nordland og samtlige kommuner i Nordland fylke.  |
| AnsvarTannhelsetjenestenAlle som behandler og registrerer prioritert klientell, samt de som vedlikeholder pasientregister i Den offentlige tannhelsetjenestens journalsystem. Kommunen1. Personer som mottar tilbud fra kommunale helse- og omsorgstjenester, tjenestetilbud for personer med utviklingshemming eller tjenester for personer med rusproblematikk skal informeres om rettigheter til vederlagsfri tannbehandling fra kommunen.
2. Det skal fylles ut innmeldingsskjema, jf. samarbeidsavtale. Personen som signerer skjemaet, bekrefter på vegne av kommunen og/eller institusjonen at vedkommende bruker oppfyller kriteriene til innmelding i gruppen.
 |
| Kriterier for vederlagsfri tannbehandlingPersoner med utviklingshemming (b)1. For at tannhelsetjenesten skal kunne gi tilbudet må det foreligge dokumentasjon på at personen er diagnostisert med psykisk utviklingshemming. Diagnosekode som gir rettigheter, er F70-F79 i ICD-10 eller P85 i ICPC-2.
2. I de tilfeller det er personer med diagnose psykisk utviklingshemming (se ovenfor) som berettiger til gratis tannbehandling, men som ikke har kontakt med omsorgstjenesten i kommunen, kan personens fastlege (eller relevant spesialist) bekrefte diagnosen og fylle ut skjemaet før det medbringes/sendes til tannklinikken.
3. Dersom personen allerede har dokumentasjon (legeerklæring) på aktuelle diagnoser, kan de selv (eller ved hjelp av verge) fylle ut skjema, legge ved legeerklæring medbringe/sende det til tannklinikken.

Personer i institusjon, eller som mottar somatisk eller psykiatrisk helsetjeneste i hjemmet i form av sykepleie (c1 og c2)Tilbudet omfatter personer som1. Er innlagt i institusjon i spesialisthelsetjenesten med opphold i minst tre måneder, eller
2. Er innlagt i kommunal institusjon med vedtak etter helse- og omsorgstjenesteloven § 3-2 pkt. 6 bokstav c, eller
3. Som har vedtak om helsetjenester i hjemmet etter helse- og omsorgstjenesteloven § 3-2 nr. 6 bokstav a (dersom tjenestene som mottas er å anse som hjemmesykepleie).

Begrepet «institusjon» omfatter alle kommunale eller statlige helseinstitusjoner, samt private helseinstitusjoner som har avtale med kommune eller regionalt helseforetak. Opphold i private behandlingssteder som verken har avtale med kommune eller regionalt helseforetak faller utenfor bestemmelsen. Det samme gjør poliklinisk behandling som ikke medfører innleggelse i institusjon. Med hjemmesykepleie menes helsetjenester i hjemmet i form av lettere behandling, sårbehandling, legemiddelhåndtering, psykiatrisk sykepleie mv. Hjemmesykepleie tar utgangspunkt i pasientens hjem. Med hjem menes også omsorgsbolig, bofellesskap, trygdebolig og andre private eller kommunale tilpassede boliger som ikke er institusjon. Det er ikke et absolutt krav at tjenesten utføres innendørs i pasientens hjem, men tjenesten må ta utgangspunkt i hjemmet. Helsetjenester som tilbys utenfor pasientens hjem, eller som pasienten oppsøker selv, omfattes ikke. Dette innebærer at tjenester som ytes ved hjelp av ACT/FACT-team og lignende ambulerende tjeneste alene ikke gir rettigheter til tannbehandling i den offentlige tannhelsetjenesten.Tilbudet gjelder også pasienter som mottar helsetjenester i hjemmet i form av sykepleie ved hjelp av velferdsteknologiske løsninger som medfører at pasienten ikke har behov for ukentlig oppmøte av en ansatt i kommunens helse- og omsorgstjeneste, forutsatt at personen har vedtak om tilsyn minst 1 gang per uke. *Praktisk hjelp etter Helse- og omsorgstjenesteloven § 3-2 pkt. 6 bokstav b gir ikke rett til vederlagsfri tannbehandling for andre personer de som har vedtak etter denne bokstaven som følge av et rusproblem. Se nedenfor (gruppe e1).* Personer med rusproblematikk (e1)Tilbudet omfatter personer som1. Er under legemiddelassistert rehabilitering (LAR), eller
2. Som har vedtak om helsetjenester i hjemmet etter helse- og omsorgstjenesteloven § 3-2 nr. 6 bokstav a (dersom tjenestene som mottas er å anse som hjemmesykepleie) Personen meldes da inn i gruppe c2 (se ovenfor), eller
3. Som er innlagt i kommunal institusjon med vedtak etter helse- og omsorgstjenesteloven § 3-2 pkt. 6 bokstav c.

Personen meldes da inn i gruppe c1 (se ovenfor), eller1. Som mottar tjenester etter hjemmel i helse- og omsorgstjenesteloven § 3-2 første ledd nr. 6, bokstav b (personlig assistanse, *gjelder spesielt for denne gruppen),* eller
2. Som mottar tjenester etter hjemmel i helse- og omsorgstjenesteloven § 3-6 nr. 2 (avlastningstiltak), eller
3. Er innlagt i statlig rusinstitusjon (meldes inn som gruppe c1 (se eget punkt tidligere).

Tilbudet om gratis tannhelsehjelp gjelder etter 3 måneders varighet av tilbudetDette gjelder alle gruppene. Før tilbudet har vart i 3 måneder, ytes akutt hjelp vederlagsfritt. 1. Med begrepet «akutt hjelp» menes behandling som er nødvendig for å redusere eller fjerne smerter og å redusere eller fjerne infeksjonstilstander i munnhulen. Dette innebærer at (midlertidige) fyllinger, rotbehandlinger og ekstraksjoner vil måtte utføres når det anses som ledd i å fjerne smerter og infeksjonstilstander.
2. Det kan unntaksvis ytes ordinær tannhelsehjelp før det er gått 3 måneder i institusjon eller etter vedtak om helsetjenester i hjemmet i form av sykepleie (som spesifisert ovenfor) dersom oppholdet/vedtaket er forventet å vare lengre tid enn 3 måneder.
3. For pasienter i institusjon kan det ytes vederlagsfri akutt hjelp dersom tannbehandlings-behovet *har sammenheng med eller påvirker den sykdommen/tilstanden pasienten er innlagt for*, selv om oppholdet har forventet varighet på mindre enn 3 måneder.

Innkallingsintervaller1. Innmeldte pasienter skal registreres som aktive og ha recallintervall på 12-24 måneder, etter individuell risikovurdering. Dette gjelder også personer som har helproteser. Unntak fra dette begrunnes i journalen.
2. Personer i gruppe b, c og e som takker nei til tannhelsetjenestens tilbud inneværende år, skal ha nytt tilbud påfølgende kalenderår.
 |
|  |
|  |
| **Distribusjon**Kvalitetssystemet |

**Referanser**

|  |
| --- |
|  [Tannhelsetjenesteloven](http://lovdata.no/cgi-wift/wiftldles?doc=/app/gratis/www/docroot/all/nl-19830603-054.html&emne=LOV*%20%2b%20OM*%20%2b%20TANNHELSETJENESTEN*&&) |
|  [Helse- og omsorgstjenesteloven](https://lovdata.no/dokument/NL/lov/2011-06-24-30) |